Anjing pengawal Moscow

Anjing pengawal Moscow atau anjing penjaga Moscow ialah satu baka anjing pengawal yang dikembangkan di bekas wilayah Kesatuan Soviet, kini Rusia. Ia diturunkan daripada silangan antara anjing Santo Bernard, anjing gembala Kaukasus, dengan anjing pemburu berbintik Rusia. Ia mengandungi saiz fizikal, daya tarikan, dan kecederasan anjing Santo Bernard dan kewaspadaan dan trait tegas anjing gembala Kaukasus.

Penampilan
Anjing pengawal Moscow dikenali sebagai baka berkuasa besar dengan perangai lemah lembut dan patuh.

Anjing pengawal Moscow berdiri sekurang-kurangnya setinggi  dan  pada betina tetapi ketinggian unggul ialah sekurang-kurangnya  pada jantan dan  pada betina. Baka ini patut berukuran sekurang-kurangnya seberat  pada jantan dan  pada betina. Lapis bulunya ialah lapis bulu ganda padat yang mampu menahan kesejukan ekstrem. Warna lapis bulu merupakan piebald merah, putih dengan tompok-tompok merah, merah-hitam, hitam-merah, atau tompok-tompok sabel, dengan topeng hitam pada kepala.

Perangai
Anjing pengawal Moscow yakin pada diri dan seimbang dari segi perangai, tetapi ia memerlukan pelatihan dan sosialisasi awal dengan orang dan haiwan. Sebagai pendamping, anjing pengawal Moscow dikenali sebagai gergasi lembut yang tegas dan bersikap pelindung bagi keluarganya apabila dalam bahaya. Apabila dibesarkan dengan betul dengan latihan dan disiplin, anjing pengawal Moscow menyesuaikan diri semudahnya terhadap sebarang persekitaran dan ia merupakan anjing peliharaan sempurna yang bersikap pelindung untuk keluarga.

Sejarah

Rusia
Ikutan Perang Dunia Kedua, kehilangan anjing pekerja dan peningkatan jenayah mewujudkan permintaan di Kesatuan Soviet untuk anjing pengawal yang toleran terhadap kesejukan serendah  dan amat mudah menyesuaikan diri terhadap struktur dan persekitaran berlainan, seperti gudang, jalan kereta api, kem buruh, dan prasarana. Sebagai respons kepada permintaan ini, Sekolah Pusat Pembiakbakaan Anjing Ketenteraan, iaitu sebuah jabatan dalam Kementerian Pertahanan USSR, mengembangkan anjing pengawal Rusia dengan menggunakan silangan antara anjing gembala Kaukasus, anjing Santo Bernard, dengan anjing pemburu berbintik Rusia. Pada tahun 1958, piawaian baka pertama diterbitkan. Sekolah Pusat Pembiakbakaan Anjing Ketenteraan, yang kini dikenali sebagai Pusat Metologi dan Kinologi Ke-470, terus membiakbakakan anjing pengawal Moscow kini.

Pada tahun 1992, piawaian baka diluluskan oleh Persekutuan Pembiak Baka Anjing Rusia dan, pada tahun 1997, oleh Jabatan Pembiakbakaan dan Pedigri Haiwan Kementerian Pertanian Rusia. Piawaian ini juga diluluskan oleh Persekutuan Kinologi Rusia pada tahun 1997.

Persekutuan Kinologi Rusia sedang bekerja dengan Persekutuan Kinologi Antarabangsa (FCI) untuk mendapatkan pengiktirafan rasmi. Buat masa ini, anjing pengawal Moscow dianggap oleh FCI sebagai sebahagian daripada kumpulan ke-2 Molosser. Dalam pertunjukan anjing sokongan FCI, ia ditunjukkan dalam yang dirujuk sebagai "Pertunjukan Khas". Di dalam Rusia, ia ditunjukkan secara meluas dan merupakan baka beriktiraf.

Luar Rusia
Sehingga baru-baru ini, anjing pengawal Moscow adalah jarang di luar Rusia dan bekas negara Soviet; walau bagaimanapun, ia kini semakin popular di Eropah. Pada tahun 1986, beberapa ekor anjing pengawal Moscow pertama dibawa ke Hungary untuk para pembiak baka membantu untuk mempopularkan baka ini. Pertumbuhan masa hadapan dijamin oleh para pembiak baka berdedikasi dan juga pemilik baka, Club Karakán. Sebagai tambahan, berbelas-belas pembiak baka dari bekas negara-negara Soviet juga telah bekerja dengan baka ini untuk memastikan kewujudannya pada masa hadapan. Buat masa ini, sekitar 500 ekor anjing pengawal Moscow terdapat di Hungary. Perinduk pertama anjing pengawal Moscow lahir di Amerika Syarikat pada 6 Jun 2015. Buat masa ini, terdapat 27 ekor anjing pengawal Moscow yang tinggal di Amerika Syarikat.

Lihat juga
 Senarai baka anjing

Catatan

Rujukan

Pengawal Moscow, Anjing
Pengawal Moscow, Anjing
Pengawal Moscow, Anjing
Pengawal Moscow, Anjing